लखनऊ (जेएनएन))। दयाशंकर प्रकरण पर कल भाजपा तो आज बसपा चारो तरफ से घिरी नजर आई। भाजपा हमलावर तो बसपा सफाई देने की स्थिति में आ गई। भाजपा प्रदेश अध्यक्ष केशव मौर्या ने कहा कि मायावती अब नसीमुद्दीन सिद्दीकी के खिलाफ कार्यवाही करके दिखाएं। नसीमुद्दीन ने दयाशंकर सिंह की बेटी को आपत्तिजनक टिप्पणी की है।

बसपा से संबंधित समाचारों के लिए यहां क्लिक करें।



उत्तर प्रदेश के राजनीतिक समाचारों के लिए यहां क्लिक करें

उत्तर प्रदेश के अन्य समाचार पढऩे के लिए यहां क्लिक करें

अभद्र नारे लगाने को लेकर आज बसपा बैकफुट पर आ गयी। कल दयाशंकर की बेटी के खिलाफ कमेंट करने वाले नसीमुद्दीन आज सफाई देने की मुद्रा में दिखे। रिपोर्ट दर्ज होने के बाद आज बसपा नेता नसीमुद्दीन सिद्दीकी ने सफाई दी और कहा कि बहन-बेटी पेश करो, नारे का मतलब गाली नहीं है। इसे गलत तरीके से पेश किया जा रहा है। उन्होंने आपत्तिजनक नारों को लेकर दयाशंकर के परिवारीजन से माफी मांगने से इन्कार करते हुए कहा कि 25 जुलाई को लखनऊ मंडल को छोड़कर अन्य 17 मंडलों में प्रदर्शन होंगे। इस बीच फैज़ाबाद में केशव मौर्या ने मायावती को नसीमुद्दीन पर कार्रवाई की चेतावनी दी है।

अचानक बुलाई पत्रकार वार्ता में सिद्दीकी करीब 25 मिनट तक धरना स्थल पर लगे अशोभनीय नारों की सफाई देते रहे। दयाशंकर सिंह को कुत्ता लिखने के बारे में उनका कहना था कि जिस तरह की भाषा का इस्तेमाल भाजपा नेता द्वारा किया गया उसकी उम्मीद किसी इंसान से नहीं होती। ऐसे व्यक्ति को गुस्साए कार्यकर्ताओं द्वारा कुत्ता कहा गया तो गलत नहीं है। सिद्दीकी का कहना था कि बसपा अनुशासन वाली पार्टी है और मर्यादाओं में रहना भी जानती है। गुजरात में दलितों के उत्पीडऩ पर घिरी भाजपा नेतृत्व ने दयाशंकर को आगे करके बसपा प्रमुख के खिलाफ साजिश रची थी। आरोपी दयाशंकर को 36 घंटे के भीतर गिरफ्तार करने का वादा पूरा नहीं किया गया तो 25 जुलाई को लखनऊ छोड़ 17 मंडलों पर प्रदर्शन होगा। उन्होंने भाषण की सीडी जारी करते हुए बताया कि नारों के बारे में वह अपने भाषण के दौरान भी सफाई दे चुके है। सीडी प्रशासन को भी सौंप दी गयी है। दयाशंकर की मां द्वारा लिखायी रिपोर्ट को उन्होंने भाजपा की साजिश का हिस्सा बताया।